अभिनंदन की भारत वापसी पर स्वरा भास्कर का ट्वीट, लिखा- भारत ने पाकिस्तान को सही संदेश दिया...  
स्वरा भास्कर का ट्वीट हुआ वायरल
अभिनंदन की वापसी पर किया था ट्वीट
बॉलीवुड एक्ट्रेस हैं स्वरा भास्कर
अभिनंदन वर्धमान (Abhinandan Varthmaan) बस कुछ ही देर में भारत की भूमि पर कदम रखने वाले हैं. भारतीय वायु सेना के पायलट (IAF Pilot) अभिनंदन वर्धमान की भारत वापसी को लेकर खुशी का माहौल है. पाकिस्तानी प्रधानमंत्री इमरान खान (Imran Khan) ने बृहस्पतिवार को अभिनंदन की रिहाई का आदेश दिया था. इमरान खान (Imran Khan) के इस फैसले के बाद बॉलीवुड सेलेब्रिटीज ने खूब ट्वीट किए थे और बॉलीवुड एक्ट्रेस स्वरा भास्कर ने भी पाकिस्तान के इस फैसले पर ट्वीट किया था. बॉलीवुड एक्ट्रेस स्वरा भास्कर (Swara Bhaskar) ने IAF Pilot अभिनंदन वर्धमान (Abhinandan Varthmaan) को भारत भेजने के पाकिस्तान के फैसले का स्वागत किया था.
 
Pakistan has done the right thing in releasing Wing Cmdr #Abhinandan We welcome this move by @ImranKhanPTI Delighted this brave dignified son of India, our hero will return home soon. India has done the right thing in sending Pak a message that terror will no longer be tolerated
 
भारतीय वायु सेना (Indian Air Force) के पायलट अभिनंदन वर्धमान (Abhinandan Varthmaan) की भारत वापसी के पाकिस्तान के फैसले पर स्वरा भास्कर (Swara Bhaskar) ने लिखा थाः 'पाकिस्तान ने विंग कमांडर अभिनंदन को रिहा करने का फैसला लेकर सही कदम उठाया है. पाकिस्तान के प्रधानमंत्री इमरान खान के इस कदम का स्वागत करते हैं. हमारा बहादुर हीरो जल्द ही घर वापस आ सकेगा. भारत ने पाकिस्तान को यह संदेश देकर कि आतंकवाद को कतई बर्दाश्त नहीं किया जाएगा एकदम सही किया है.'
 
Now is the time for serious dialogue to ensure peace in an environment free of terror, for a bright future for both our countries! #SayNotToWar#SayNoToTerrorismhttps://t.co/SsLbN7YCot
 
IAF Pilot अभिनंदन वर्धमान (Abhinandan Varthmaan) की वापसी के बाद स्वरा भास्कर ने भारत-पाकिस्तान संबंधों को लेकर ट्वीट किया था. स्वरा भास्कर ने लिखा थाः 'आतंकवाद मुक्त माहौल को बनाने तथा शांति कायम करने के लिए अब गंभीर बातचीत का समय आ गया है. ताकि दोनों देश बेहतर भविष्य की ओर कदम रख सकें.' स्वरा भास्कर को सोशल मीडिया पर अपनी साफगोई के लिए पहचाना जाता हैं और वे ट्रोलर्स को बखूबी जवाब भी देती हैं.